CELEX: 22022D1058
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 10/2022 tal-4 ta’ Frar 2022 li temenda l-Anness VI (Sigurtà Soċjali) tal-Ftehim dwar iż-ŻEE [2022/1058]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/21
               
            
         DEĊIŻJONI TAL-KUMITAT KONĠUNT TAŻ-ŻEE Nru 10/2022
         tal-4 ta’ Frar 2022
         li temenda l-Anness VI (Sigurtà Soċjali) tal-Ftehim dwar iż-ŻEE [2022/1058]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni Nru H11 tad-9 ta’ Diċembru 2020 dwar il-posponiment tal-iskadenzi msemmija fl-Artikoli 67 u 70 tar-Regolament (KE) Nru 987/2009 kif ukoll fid-Deċiżjoni Nru S9 minħabba l-Pandemija tal-COVID-19 (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Id-Deċiżjoni Nru H11 tieħu post id-Deċiżjoni Nru H9 (2), li hija inkorporata fil-Ftehim dwar iż-ŻEE u li konsegwentement għandha tiġi revokata skont il-Ftehim dwar iż-ŻEE.
                  
               
                     (3)
                  
                  
                     Jenħtieġ għalhekk, li l-Anness VI tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness VI tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Il-punt li ġej jiddaħħal wara l-punt 3.H9 (id-Deċiżjoni Nru H9):
                        
                                    “3. H11
                                 
                                 
                                    
                                       32021 D 0506 (01): Id-Deċiżjoni Nru H11 tad-9 ta’ Diċembru 2020 dwar il-posponiment tal-iskadenzi msemmija fl-Artikoli 67 u 70 tar-Regolament (KE) Nru 987/2009 kif ukoll fid-Deċiżjoni Nru S9 minħabba l-Pandemija tal-COVID-19 (ĠU C 170, 6.5.2021, p. 4).”
                                 
                              
                  
                        2.
                     
                     
                        It-test tal-punt 3.H9 (id-Deċiżjoni Nru H9) huwa mħassar.
                     
                  
         
            Artikolu 2
            It-test tad-Deċiżjoni Nru H11 bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU C 170, 6.5.2021. p. 4.
         
            (2)  ĠU C 259, 7.8.2020. p. 9.
         
            (*)  Ma huwa indikat l-ebda rekwiżit kostituzzjonali.